Cazul bărbatului care își droga soția și recruta online persoane să o violeze. Unii agresori reveneau și de 6 ori. Detalii din anchetă
Detalii cutremurătoare au ieșit la iveală în cazul oribil al bărbatului din Franța care și-a oferit soția pentru a fi violată de zeci de indivizi. Miercuri, în a treia zi a procesului pentru abuzurile sexuale la care a fost supusă Gisèle Pélicot, o femeie de 72 de ani, a venit să depună mărturie cel care a condus ancheta, comisarul Jérémie Bosse Platière, care a explicat cum a reușit poliția să identifice 50 dintre cei 72 de suspecți căutați, relatează AFP, potrivit News.ro.